Iso-Pihlajajärven valuma-alue

** Iso-Pihlajajärven valuma-alue** (vesistöaluetunnus 14.225) on Kymijoen vesistön&nbsp;(14) Suur-Päijänteen alueella&nbsp;(14.2) sijaitsevan Päijänteen alueen&nbsp;(14.22) kolmannen jakovaiheen valuma-alue. Sen laskujoki Pihlajajoki laskee Päijänteeseen Pihlajalahteen Judinsaarenselällä.

## Yleistä
### Vesistön sijainti
Iso-Pihlajajärven valuma-alueen pinta-ala on 65,23&nbsp;neliökilometriä (myös 65&nbsp;km²&nbsp;) ja sen järvisyys on 10,49&nbsp;%. Valuma-alue on pohjois-etelä -suunnassa 11&nbsp;kilometriä pitkä ja itä-länsi -suunnassa 12&nbsp;kilometriä leveä. Se sijaitsee kokonaan Kuhmoisten alueella. Valuma-alue sijaitsee Kymijoen vesistöalueen keskiosassa Suur-Päijännteen alueen&nbsp;(14.2) sisällä Päijänteen alueessa&nbsp;(14.22). Iso-Pihlajajärven valuma-alueelle on sinne muodostettu kolmannessa jakovaiheessa oma valuma-alueensa. Sillä on yhteinen vedenjakaja pohjoispuolella ja länsipuolella sijaitsevan Arvajanjoen valuma-alueen&nbsp;(14.26) kanssa. Koillis- ja eteläpuolella on Päijänteen alueen pieniä vesistöjä.

### Pääoman kulun ja pituuden määritys
Pihlajakosken vesistöreitin kulusta ei ole lähdetietoa . Tässä noudatetaan sekä vesistöviranomaisten että kalatalouskeskuksen määrittämää vesireittiä. Paikkatietoikkunan verkkopalvelussa vesireitin ainoa merkitty ja mitattu uomareitti alkaa Pihlajajoesta, seuraa valuma-alueen keskusjärveä Isoa Pihlajajärveä Sääksojalle, jota se nousee ylös Isolle Sääksjärvelle asti. Sääksojalla vaikuttaa olevan kalatutkimuksen kiinnostuksenkin mukaan valuma-alueen latvapurojen runsasvetisin reitti. Vesireitin pituus määritetään laskemalla osauomien pituudet yhteen. Pihlajakoski on 890&nbsp;metriä pitkä, matka Ison Pihlajajärven järvenselkiä pitkin Sääksojan suulle on 4,3&nbsp;kilometrin pituinen, Sääksojan uoman pituus on 6,5&nbsp;kilometriä ja loppumatka Ison Sääksjärven yli ja ylös sen läntisiä latvaojia pitkin tekee yhteensä noin 15–17&nbsp;kilometriä. Vesireitin pituudeksi voidaan ilmoittaa yli 15&nbsp;kilometriä.

### Vesistöalueen maankäyttö
Valuma-alueesta on metsämaata, avoimia kangasmetsiä ja kalliomaita 83,5&nbsp;%, maatalousalueita 2,9&nbsp;%, kosteikkoja ja soita on 0,3&nbsp;% ja rakennettuja alueita on 2,5&nbsp;%. Maa-alueiden lisäksi on vesistöinä 10,7&nbsp;%.

## Järviä ja jokia
Valuma-alueella sijaitsee 33 vähintään hehtaarin kokoista järveä tai lampea. Suurin järvistä on Iso Pihlajajärvi&nbsp;(334&nbsp;ha), joka on samalla valuma-alueen keskusjärvi. Keskusjärveen laskee sellaisia järviä tai lampia, jotka ovat aivan järven lähialueella. Niitä ovat pohjoispuolella sijaitsevat Vähä Kurkijärvi&nbsp;(1&nbsp;ha), Paskolammi, Valkeajärvi, Ämmäjärvi&nbsp;(1&nbsp;ha) ja Rimmijärvi. Etelärannalla on lisäksi Haukijärvi&nbsp;(5&nbsp;ha) ja Humalainen. Länsipuolelta Haikupohjalta tulee Lahnalahteen laskeva oja, jonka valuma-alueella sijaitsevat Vähä Pihlajajärvi&nbsp;(42&nbsp;ha), Hertunjärvi&nbsp;(7&nbsp;ha) ja Puukkoislammi&nbsp;(3&nbsp;ha), sekä sivuojaa myöten vielä Keskinen Terrijärvi&nbsp;(5&nbsp;ha), Pieni Terrijärvi&nbsp;(2&nbsp;ha), Iso Terrijärvi&nbsp;(9&nbsp;ha) ja Rökkölammi. Harjujakson länsipuolella laskee pohjoisrantaan Myllyoja, jonka valuma-alueella ovat Saarijärvi&nbsp;(20&nbsp;ha), Huhtiainen&nbsp;(3&nbsp;ha), Vähä Huhtiainen, Vähä Kaitajärvi, Kurkijärvi&nbsp;(12&nbsp;ha) ja Pahajärvi&nbsp;(1&nbsp;ha). Harjujakson itäpuolella laskee etelärantaan Höyläksenoja, joka on Höyläsjärven&nbsp;(24&nbsp;ha) laskuoja. Sen valuma-alueelta löytyy myös Yrjöjärvi, Vehkajärvi&nbsp;(12&nbsp;ha) ja Haukiainen. Harjujakson länsipuolelta laskee etelärantaan Sääksoja, joka alkaa Iso Sääksjärvestä&nbsp;(119&nbsp;ha). Sääksojan alajuoksulla on sivuoja Liiveoja, joka on yhteinen laskuoja Vähälle Liivejärvelle&nbsp;(2&nbsp;ha), Myyräjärvelle&nbsp;(1&nbsp;ha) ja Isolle Liivejärvelle&nbsp;(23&nbsp;ha), ja joiden yläjuoksulta löytyvät vielä Liivelammi ja Lakkajärvi&nbsp;(3&nbsp;ha). Liiveojan yläpuolella Sääksojaan yhtyy Iso-Onkiaisen&nbsp;(2&nbsp;ha), Pikku-Onkiaisen&nbsp;(2&nbsp;ha) ja Niemijärven&nbsp;(4&nbsp;ha) yhteinen laskuoja. Sääksojan keskijuoksulla yhtyy vasemmalta puolelta Vähän Sääksjärven&nbsp;(18&nbsp;ha), Löytöjärven&nbsp;(2&nbsp;ha) ja Lakkajärven&nbsp;(3&nbsp;ha) yhteinen laskuoja, ja oikealta puolelta Niilammin, Jolojärven&nbsp;(3&nbsp;ha) ja Onkiaisen&nbsp;(1&nbsp;ha) yhteinen laskuoja. Sääksojan latvajärven Ison Sääksjärven ympäriltä tulee järveen joitakin ojia, jotka tuovat Hörisevänlammin ja Lepolammin vedet. Ja lopulta viimeiseksi, eristäytyneeseen Kuorelahteen laskee yhtä ojaa myöten Sorajärvi&nbsp;(1&nbsp;ha), Kuorejärvi&nbsp;(20&nbsp;ha), Myyrälammi, Iso-Loirakko&nbsp;(1&nbsp;ha), Vähä-Loirakko, Kirvesjärvi, Luokkijärvi ja Saarijärvi&nbsp;(2&nbsp;ha).

## Lähteet